Stimate Domnule Preşedinte al Parlamentului,

      
 În temeiul art. 73 din Constituţia Republicii Moldova, înaintez Parlamentului spre examinare, cu titlu de iniţiativă legislativă,                               proiectul Legii pentru modificarea anexei la Legea 1538-XIII                                            din 25 februarie 1998 privind fondul ariilor naturale protejate de stat şi solicit examinarea lui în regim de urgenţă pînă la încheierea mandatului Parlamentului                                    de legislatura actuală. 

      
În calitate de organ responsabil de prezentarea proiectului de lege                           se desemnează Ministerul Ecologiei şi Resurselor Naturale.

Cu stimă,

Vladimir VORONIN

Anexe:  1. Proiectul de  lege.

             2. Nota informativă asupra proiectului respectiv.
Domnului Marian LUPU,

Preşedinte al Parlamentului
Proiect

PARLAMENTUL  REPUBLICII  MOLDOVA

L E G E 

pentru modificarea anexei nr.11 la Legea nr.1538-XIII

din 25 februarie 1998 privind fondul ariilor naturale

protejate de stat



Parlamentul adoptă prezenta lege organică.


Articol unic. -  La punctul 10 din anexa nr. 11 la Legea nr.1538-XIII                      din  25 februarie 1998 privind fondul ariilor naturale protejate de stat (Monitorul  Oficial al Republicii Moldova, 1998, nr.66-68, art.442), cu modificările  ulterioare,  la rubrica „Deţinătorii de terenuri”,  cuvintele „ Sanatoriul Preventoriu  de  Bază  „Constructorul” al Ministerului Ecologiei, Construcţiilor şi Dezvoltării Teritoriului" se substituie prin cuvintele „Grădina Botanică (Institutul)                            a Academiei de Științe a Moldovei”.

PREŞEDINTELE  PARLAMENTULUI

Notă  informativă

asupra proiectului de Lege pentru modificarea anexei 11
 la Legea nr.1538-XIII din 25 februarie 1998 privind fondul 
ariilor naturale protejate de stat


Parcul din Ţaul, plantarea căruia a început în anul 1901, este cel mai mare după suprafaţă din republică (66,6 ha). Colecţia dendrologică a parcului numără circa 150 de specii şi forme de arbori şi arbuşti, din care 24 de forme sînt unicale (99 de specii reprezintă flora Eurasiei, iar 31 de specii – flora continentului american, 91 de specii se găsesc pe întreg teritoriul ţării). Starea în care se află în prezent acest monument de arhitectură peisagistică lasă mult de dorit. 


În ultimii ani, lucrări de întreţinere a parcului, practic, nu s-au efectuat.               În anul 2003, conform Legii pentru modificarea anexei 11 la Legea nr.1538-XIII din 25 februarie 1998 privind fondul ariilor naturale protejate de stat, deţinător funciar al parcului a fost desemnat Sanatoriul Preventoriu de Bază „Constructorul”. La acel moment, transmiterea acestui complex la balanţa Sanatoriului „Constructorul” a fost argumentată prin faptul că el aparţinea Ministerului Ecologiei, Construcţiilor şi Dezvoltării Teritoriului, ceea ce era              şi firesc. 

Actualmente, Sanatoriul Preventoriu de Bază „Constructorul” este în subordinea Ministerului Construcţiilor şi Dezvoltării Teritoriului şi nu are nimic comun cu parcul din Ţaul.   


În urma consultărilor cu specialiştii în domeniu, a fost înaintată propunerea de a transmite parcul din Ţaul Grădinii Botanice a Academiei                 de Ştiinţe a Moldovei, dat fiind faptul că, potrivit Legii nr. 105-XVI din                      2 iunie 2005 cu privire la grădinile botanice, Grădina Botanică poate avea sectoare în diferite regiuni geografice ale republicii.

Pentru realizarea acestei propuneri este necesară modificarea anexei 11            la Legea nr.1538-III din 25 februarie 1998 privind fondul ariilor naturale protejate de stat, după cum urmează: 

La rubrica „Deţinătorii de terenuri”, cuvintele „Sanatoriul Preventoriu              de Bază „Constructorul” al Ministerului Ecologiei, Construcţiilor şi Dezvoltării Teritoriului” se substituie prin cuvintele „Grădina Botanică (Institutul)                     a Academiei de Ştiinţe a Moldovei”.   

